Tere saneerimiskava liigub edasi ringkonnakohtusse - Tööstusuudised
Tere saneerimiskava liigub edasi ringkonnakohtusse
13. juuli 2016 16:31
Terele laenu andnud pangad vaidlustasid Harju maakohtu määruse, millega määrati Tere saneerimiskava hindamiseks kaks eksperti. Samuti on kohtule 22. juunil esitatud ekspertarvamus puudustega, mistõttu saadab kohus asja Tallinna ringkonnakohtule arutamiseks.
Harju maakohus kujundab oma seisukoha saneerimiskava kinnitamise osas pärast ringkonnakohtu poolse seisukohta teadasaamist.
Harju maakohtu kohtunik Hannes Olev otsustas 12. mai määrusega määrata saneerimiskava hindamiseks eksperdid Toomas Saarma ja Urmas Võimre ning pidi võtma seisukoha saneerimiskava kinnitamise osas 11. juulil.
Kohtu poolt ekspertide määramine on aga suurimate võlausaldajate, sealhulgas DnB Pank ja Nordea Bank AB Eesti filiaal poolt vaidlustatud. Harju maakohtu 12. mai määruse peale on võlausaldajate poolt esitatud määruskaebused, mida maakohtu kohtunik ei rahuldanud.
Samas esineb kohtuniku hinnangul saneerimiskava kohta esitatud ekspertarvamuses puudusi ja ebaselgusi, mille lahendamine võtab aega, kuna tuleks ekspertidelt nõuda puuduste kõrvaldamist ning oma seisukohtade täpsustamist, teatas kohus.
URL: http://www.toostusuudised.ee/uudised/2016/07/13/tere-saneerimiskava-liigub-edasi-ringkonnakohtusse